વડાપ્રધાનના માતાપિતાને શીખ આપતાં પત્રનું હાર્દ કંઈક આમ છે કે તમારા બાળકના સૌથી સારા માર્ગદર્શક તમે જ છો. તમે જ તેને સૌથી નજીકથી અને સારી રીતે જાણો છો. અપેક્ષાઓનો બોજ સ્કૂલ બેગથી પણ વધુ ભારે હોય છે. તમારી અધૂરી ઇચ્છાઓ તમારા બાળકો ઉપર થોપતા એકબાજુ તેમનું હસતું-રમતું બાળપણ છીનવાઈ જાય છે. બીજી બાજુ બાળકને પોતાની રંગછટામાં ખીલતું જોવાનો માતાપિતાનો આનંદ અને સંતોષ મરી જાય છે. એ ખરું છે કે આજે સમયનો અભાવ રહે છે, પરંતુ તમારા બાળકો સાથે થોડો ક્વૉલિટી ટાઇમ વિતાવો.